b'\n_START_ARTICLE_\nBitcoin-automaatti\n_START_PARAGRAPH_\nBitcoin-automaatit ovat Bitcoinin v\xc3\xa4litykseen tarkoitettuja automaatteja. N\xc3\xa4iss\xc3\xa4 automaateissa asiakas voi ostaa tai myyd\xc3\xa4 bitcoin-valuuttaa. Automaatista ostaminen tapahtuu valtiollisella setelirahalla tai luottokortilla. Monipuolisemmissa automaateissa bitcoineja voi my\xc3\xb6s myyd\xc3\xa4 ja saada automaatista seteleit\xc3\xa4 ulos. T\xc3\xa4ll\xc3\xa4 hetkell\xc3\xa4 noin 70\xc2\xa0% automaateista on ostoautomaatteja ja 30\xc2\xa0% automaateissa voi sek\xc3\xa4 ostaa ja myyd\xc3\xa4 bitcoineja.\n_START_SECTION_\nBitcoin-automaatit maailmalla\n_START_PARAGRAPH_\nMaailmalla on t\xc3\xa4ll\xc3\xa4 hetkell\xc3\xa4 noin 1800 Bitcoin-automaattia. Suurin osa automaateista on Pohjois-Amerikassa (65,72\xc2\xa0%), Euroopassa (24,29\xc2\xa0%) ja Aasiassa (5,81\xc2\xa0%).\n_START_SECTION_\nBitcoin-automaatit Suomessa\n_START_PARAGRAPH_\n16. joulukuuta 2013 Levykauppa \xc3\x84x otti tiloihinsa Euroopan ensimm\xc3\xa4isen Bitcoin-automaatin, jolla voi vaihtaa k\xc3\xa4teist\xc3\xa4 rahaa bitcoineiksi._NEWLINE_Suomessa on 22 Bitcoin-automaattia ja useita automaattioperaattoreita. Automaatit on asennettu yleens\xc3\xa4 jonkin kivijalkakaupan yhteyteen tai ostoskeskuksen yleisiin tiloihin.'